Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az Alkotmány 2. § (1) bekezdésében deklarált jogállamiság elvével és az abból fakadó tisztességes eljáráshoz való joggal összefüggésben visszásságot okoz, ha az adóhatóság az adózás rendjéről szóló 1990. évi XCI. törvény 1. § (5) bekezdésésben előírt
Paragraph Index: 325

Az Alkotmány 2. § (1) bekezdésében deklarált jogállamiság elvével és az abból fakadó tisztességes eljáráshoz való joggal összefüggésben visszásságot okoz, ha az adóhatóság az adózás rendjéről szóló 1990. évi XCI. törvény 1. § (5) bekezdésésben előírt tájékoztatási kötelezettségének nem tesz eleget. A panaszos a beadványában az Adó- és Pénzügyi Ellenőrzési Hivatal Vas Megyei Igazgatóságának (a továbbiakban: adóhatóság) eljárását sérelmezte. Előadta, hogy 1996. év óta — mint áfa-alany — 9 alkalommal kérelmezte az alanyi adómentességet, azonban kérelmeit nem vették figyelembe. Állítása szerint ezért fordult elő, hogy bevallási kötelezettség teljesítésének elmulasztása miatt több ízben mulasztási bírságot szabtak ki terhére. Álláspontja szerint az adóhatóság mulasztása miatt került ilyen helyzetbe, hiszen ez év januárjától már engedélyezték számára az alanyi adómentességet. Az állampolgári jogok országgyűlési biztosának általános helyettese megállapította, hogy a panaszos 1991. augusztus 1-jei hatállyal jelentette be az adóhatóságnál az egyéni vállalkozói tevékenységének megkezdését, és 1993. január 1-jei hatállyal jelentkezett be az általános forgalmi adó körbe. A bejelentkezést követően 1993—94. években havi, 1995—98. közötti időszakban negyedévenkénti áfa-bevallási kötelezettség terhelte. Tekintettel arra, hogy a panaszos

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes